જ્યારે શેરબજારમાં ઊંચી ચંચળતા હોય કે ઘટાડાનો દોર હોય ત્યારે પોર્ટફોલિયોમાં લાર્જ કેપ શેરો લાંબા ગાળા માટે ભેગા કરવા જોઇએ. મૂડી સર્જન માટે લાર્જ કેપને ફોકસ કરતાં ફંડો પોર્ટફોલિયોનો એક ભાગ હોવા જોઇએ. આનું કારણ એ છે કે આ શેરો જે તે સેકટરના અગ્રણી હોય છે, માર્કેટમાં મોખરાનું તેમજ મહત્ત્વનું સ્થાન ધરાવે છે, કંપનીઓ સાઇકલિક ટ્રેન્ડમાંથી પસાર થઈ ચૂકી હોય છે, કંપનીઓ પાસે રોકડ પ્રવાહ રહેવાની સાથે ડિવિડંડ ચૂકવતી હોય છે. આને કારણે શેરબજારની ઊથલપાથલ સામે પણ સુરક્ષા આપે છે. સામાન્ય રોકાણકારો માટે વ્યક્તિગત લાર્જ કેપ શેરોમાં રોકાણ કરવું અધરૂ અને મોંઘુ પૂરવાર થઈ શકે છે તેમજ બજારની ઊંચી ચંચળતા સામે પણ તેઓ પોતાને સુરક્ષીત કરી શકતા નથી. આથી લાર્જ કેપ ફંડોમાં રોકાણ કરવું શા માટે વધુ સરળ હોય છે તે આપણે જોઇએ.